VENDIM
Nr. 918, datë 29.12.2014

PЁR KRYERJEN E PROCEDURAVE TË PROKURIMIT PUBLIK NË MËNYRË ELEKTRONIKE
(Ndryshuar me vendimin nr. 796, datë 29.12.2017)
(i përditësuar)

Nё mbështetje tё nenit 100 tё Kushtetutës dhe tё neneve 22, pika 1, e 75, të ligjit nr. 9643, datё 20.11.2006, “Pёr prokurimin publik”, tё ndryshuar, me propozimin e Kryeministrit, Kёshilli i Ministrave 
VENDOSI:

1. Të gjitha procedurat e prokurimit zhvillohen me mjete elektronike.
2. Përjashtohen nga pika 1, e këtij vendimi,:
a) shfuqizuar;
b) faza e dytë e procedurave të prokurimit “Shërbim konsulence” dhe “Konkurs projektimi”;
c) shfuqizuar;
ç) procedurat e prokurimit me objekt “Blerja e energjisë elektrike”.
[bookmark: _GoBack]3. Vendimi nr. 45, datë 21.1.2009, i Këshillit të Ministrave, “Për kryerjen e procedurave të prokurimit publik në mënyrë elektronike”, të ndryshuar, shfuqizohet.
4. Ngarkohet Agjencia e Prokurimit Publik të nxjerrë udhëzimet përkatëse në zbatim të pikës 1, të këtij vendimi.  
Ky vendim hyn në fuqi  menjëherë dhe botohet në Fletoren Zyrtare.

